Tatapatan nina Kris, Kevin

Apr 28, 2019

Humarap sa entertainment press ang new hosts ng “Cooltura,” ang travel and art show ng IBC-13 na simula sa Tuesday, 7:30PM at may new hosts na. Ipinakilala nga ni IBC-13 President/CEO Kat de Castro sina Kevin Lapeña at Kris Tiffany Janson bilang new hosts ng “Cooltura.”

Si Kevin ay nag-artista na noon sa TV5 at na­ging parte ng “Lipgloss.” May mga eksena nga siya noon na naka-trunks at hunk naman talaga siya, kaya baka sa ibang episodes ng “Cooltura” kung saan ay may beach feature sila ay baka mag-trunks lang siya, pero paghahandaan pa niya ‘yon.

Sa ngayon daw, hindi handa ang kanyang abs. Hahaha!

Si Kris Tiffany naman, kahit na nag-swimsuit na noon sa pagsali niya sa Miss Intercontinental 2014 kung saan ay nag-second place siya, hindi comfortable sa ganoon, pero puwede rin naman at depende nga sa episode.

Nakasama nga pala si Kris Tiffany sa Last Fool Show, kaya ok lang sa kanya na mag-artista rin like Kevin.

Ayon nga pala kay Kat, kahit nakasama na niya noon sa ABS-CBN na nag-host ng “Trip Na Trip” si Kevin, dumaan pa rin ito sa audition bago nga napiling mag-host ng “Cooltura.” Si Kris Tiffany, nag-audition din daw.

Biniro nga pala ng entertainment press ang tatlo kung starting Tuesday raw ba ay mapapataob ng “Cooltura” ang mga katapat nila na “TV Patrol,” “24 Oras,” “FPJ’s Ang Probinsyano” at “Kara Mia,” at natawa sila, pero sinabing inaasahang ang mga mahihilig sa travel and arts ay manonood ng “Cooltura” na may replay rin tuwing Sunday, 9:00PM.

Pabirong sinagot nga pala ni Kat ang tanong kung hindi ba magagalit ang tatay niyang si Noli de Castro dahil more than 15 minutes ng TV Patrol ang tatapatan nila, sinabi niyang, “Kapag sawa na kayo sa bad news sa TV Patrol, dito na kayo sa good news ng Cooltura. Naku, patay ako sa Tatay ko nito! Hahaha!”